पटना. महिला सशक्तीकरण के तमाम मानकों पर भले ही बिहार की महिलाएं आज भी पीछे हैं, लेकिन जमीन-मकान के मालिकाना हक में वे राष्ट्रीय औसत से काफी आगे हैं। गुजरात, महाराष्ट्र जैसे विकसित राज्यों से भी आगे। अंतर करीब-करीब दोगुना है।
कामयाबी के इस मोर्चे के पीछे सरकार के वे फैसले हैं जिसके तहत भूमिहीन परिवारों को दी जाने वाली जमीन और बनने वाले इंदिरा आवासों व महिलाओं के नाम जमीन की रजिस्ट्री में अतिरिक्त छूट की व्यवस्था की गई है। इसके कारण पारिवारिक फैसलों में उनकी भूमिका बढ़ी है। लेकिन, महिलाओं के प्रति घरेलू हिंसा में कमी की गति धीमी है। हालांकि घरेलू हिंसा में (59% से 43%) 16% की कमी सुखद संकेत है। इसके पीछे अनेक वजहों में अर्थोपार्जन के क्षेत्र में महिलाओं की सीधी शिरकत कम होना भी है। यह खुलासा राष्ट्रीय परिवार स्वास्थ्य सर्वे-4 में हुआ है।
बिहारी से अधिक गुजराती करते हैं तंबाकू सेवन सूबे में नशे को ना कहने की प्रवृत्ति भी बढ़ी
तंबाकू सेवन के लिए बिहार सिर्फ बदनाम है। गुजराती, बिहारियों से अधिक तंबाकू का सेवन करते हैं। पुरुष ही नहीं, महिलाएं भी। गुजरात में 51.4% पुरुष और 7.4% महिलाएं तंबाकू की आदी है तो बिहार में क्रमश: 50.1% पुरुष व 2.8% महिलाएं तंबाकू का सेवन करती हैं। सूबे में नशे को ना कहने की प्रवृत्ति भी तेज हुई है। बड़ी संख्या में महिला व पुरुषों ने तंबाकू का सेवन बंद किया है। शराब सेवन की प्रवृत्ति में भी बीते दशक में 6% (34.9% से 28.9%) की कमी आई है।
महिला सशक्तीकरण के अन्य मानक
पहली बार : राष्ट्रीय परिवार स्वास्थ्य सर्वे में महिला सशक्तीकरण के कई नए मानक शामिल।
hin_Deva hin_Deva hin_Deva hin_Deva hin_Deva mag_Deva